Diari Oficial de la Generalitat Valenciana


Sumari del DOGV 7016, del 03-05-2013 (2013/4327)

RESOLUCIÓ de 22 d'abril de 2013, del conseller de Governació i Justícia, per la qual es concedixen subvencions a les societats musicals de la Comunitat Valenciana amb escoles d'educands per a l'exercici 2013 i s'adopten altres decisions en el marc de l'Orde 4/2012, de 28 de desembre, de la Conselleria de Governació i Justícia, de convocatòria de subvencions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7016

Data del DOGV
:   03-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4327


Data del document
:   22-04-2013

Organisme emissor
:   Conselleria de Governació i Justícia

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 22 d'abril de 2013, del conseller de Governació i Justícia, per la qual es concedixen subvencions a les societats musicals de la Comunitat Valenciana amb escoles d'educands per a l'exercici 2013 i s'adopten altres decisions en el marc de l'Orde 4/2012, de 28 de desembre, de la Conselleria de Governació i Justícia, de convocatòria de subvencions.  
 [2013/4327]  
Vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de l'Orde 4/2012, de 28 de desembre, de la Conselleria de Governació i Justícia, de convocatòria de subvencions destinades a societats musicals de la Comunitat Valenciana amb escoles d'educands per a l'exercici 2013, es resol esta convocatòria basant-se en els següents  
  
Antecedents de fet  
  
Primer. Mitjançant l'Orde de 4/2012, de 28 de desembre, de la Conselleria de Governació i Justícia, es van convocar i es van regular les subvencions destinades a les societats musicals de la Comunitat Valenciana amb escoles d'educands per a l'exercici 2013.  
Esta orde va ser publicada en el Diari Oficial de la Comunitat Valenciana número 6938, de 8 de gener de 2013.  
  
Segon. De conformitat amb l'apartat 3 de la base quarta de la convocatòria, el termini de presentació de sol·licituds era de vint dies hàbils, comptador des de l'endemà de la publicació d'aquella, per la qual cosa va finalitzar en data 1 de febrer de 2013.  
  
Tercer. Dins del termini indicat en l'antecedent de fet previ, es van presentar setanta-dos sol·licituds per part de diferents societats musicals de la Comunitat Valenciana.  
  
Quart. Vistes les sol·licituds presentades, després d'un estudi previ dels expedients, es van valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, adjuntar documentació preceptiva. En els requeriments efectuats es va advertir expressament que, si no s'esmenava la falta o no es presentava tota la documentació exigida, es consideraria que la sol·licitant desistia de la seua petició.  
Respecte de les sol·licituds que no havien de ser admeses a tràmit, es va concedir a les societats musicals sol·licitants tràmit d'audiència, perquè formularen les al·legacions que estimaren oportunes i aportaren els documents que consideraren convenient, tot això com a pas previ a la proposta de resolució d'inadmissió a tràmit de la sol·licitud.  
  
  
Quint. La indicada Orde 4/2012, de 28 de desembre, de la Conselleria de Governació i Justícia, va ser tramitada de conformitat amb el que establixen l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, pel qual queda condicionat el finançament d'estes subvencions a l'aprovació dels crèdits corresponents.   
  
Per això, després d'aprovar-se i publicar-se la Llei 11/2012, de 27 de desembre, de Pressupostos de la Generalitat per a l'Exercici 2013 (DOCV 6933, 31.12.2012), en compliment del que preveu l'esmentada orde de convocatòria de subvencions, i de conformitat amb el que disposa l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, el conseller de Governació i Justícia, amb data 23 de gener de 2013, va dictar una resolució per la qual es publiquen els crèdits que han de finançar les subvencions que es concedisquen en el marc d'esta convocatòria (DOCV 6960, 07.02.2013).  
  
Sext. Finalitzat el termini que es va atorgar a diverses entitats interessades per a atendre el requeriment prèviament efectuat i per als tràmits d'audiència que es van concedir, la Comissió Avaluadora prevista en les base sèptima de la convocatòria es va reunir el dia 19 d'abril de 2013, d'acord amb el que disposa per als òrgans col·legiats el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), als efectes d'avaluar el conjunt de la documentació que consta en els expedients i elevar la proposta motivada de resolució.  
  
En l'esmentada reunió de la comissió avaluadora es van exposar les pautes generals per a formular la proposta i els criteris seguits per a realitzar la corresponent baremació i la proposició d'assignació de quantitats econòmiques en funció de la puntuació obtinguda, la qual va ser aprovada per unanimitat dels assistents. Tot això consta en l'acta de la sessió en què s'efectua la proposta motivada de la resolució.  
  
La proposta motivada de resolució s'ha formulat de conformitat amb el que determina l'apartat 3 de la base octava de la convocatòria, en els mateixos termes que figuren en la part dispositiva d'esta resolució.  
  
  
Fonaments de dret  
  
I. Segons el que disposa la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de desplegament d'esta llei; la Llei 5/1983, de 30 de desembre, del Consell; el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, i el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, el conseller de Governació i Justícia és l'òrgan competent per a resoldre els expedients tramitats a l'empara de la indicada Orde 4/2012, de 28 de desembre, de la Conselleria de Governació i Justícia, de convocatòria de subvencions destinades a societats musicals de la Comunitat Valenciana amb escoles d'educands per a l'exercici 2013.   
  
  
II. Per a la concessió i el pagament de subvencions cal estar al que disposa l'esmentada Llei 38/2003, de 17 de novembre, General de Subvencions, el Reglament que la desplega i el text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, així com en les bases reguladores de la convocatòria.  
  
  
III. La base tercera de la convocatòria recull els requisits que han de posseir les societats musicals de la Comunitat Valenciana per a poder ser beneficiàries de les subvencions.   
  
IV. Respecte del termini de presentació de les sol·licituds, la base quarta, apartat 3, de la convocatòria, determina: «el termini de presentació de les sol·licituds serà de 20 dies hàbils comptador des de l'endemà de la publicació d'esta orde en el Diari Oficial de la Comunitat Valenciana. L'incompliment de l'esmentat termini determinarà l'exclusió de la convocatòria.»  
  
V. Tots els expedients incoats s'han tramitat de conformitat amb el que establix la base sexta de la convocatòria.  
  
VI. L'apartat 1 de l'article 71 de la LRJPAC establix: «Si la sol·licitud d'iniciació no conté els requisits que assenyala l'article anterior i els exigits, si és el cas, per la legislació específica aplicable, la persona interessada serà requerida perquè, en un termini de deu dies, esmene la falta o acompanye els documents preceptius, amb indicació que, si així no ho fa, es considerarà que ha desistit de la seua petició, amb resolució prèvia que haurà de ser dictada en els termes que preveu l'article 42».  
  
  
VII. L'Orde 4/2012, de 28 de desembre, de la Conselleria de Governació i Justícia, per la qual es convoquen subvencions per a les societats musicals de la Comunitat Valenciana amb escoles d'educands per a l'exercici 2013, en la base octava, determina que correspondrà a la Comissió Avaluadora l'examen i la valoració de les sol·licituds presentades i la proposta d'assignació de l'import de les subvencions, tenint en compte les bases de la convocatòria i els criteris que fixa esta base.  
  
I en l'apartat 3 d'esta base disposa que la Comissió Avaluadora elevarà una proposta de concessió o de denegació al conseller de Governació i Justícia.  
  
VIII. L'article 89.3 de la LRJPAC establix que les resolucions dels procediments «han de contindre la decisió, que serà motivada en els casos a què fa referència l'article 54. Han d'expressar, a més, els recursos que contra esta siguen procedents, l'òrgan administratiu o judicial davant del qual s'han de presentar i el termini per a interposar-los, sense perjuí que els interessats puguen exercir qualsevol altre que estimen oportú».  
  
IX. En este sentit, la base deu de la convocatòria de referència establix el següent:  
«1. Vista la proposta motivada de resolució formulada per la Comissió Avaluadora, el conseller de Governació i Justícia dictarà la resolució que siga procedent.  
2. En tot cas, la denegació de la subvenció ha de ser motivada i les raons hauran de fer-se constar en la resolució corresponent.  
3. El conseller de Governació, a proposta de la Comissió Avaluadora, podrà declarar deserta, totalment o parcialment, l'adjudicació de les subvencions convocades.  
4. La resolució de la convocatòria serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.   
5. Contra la resolució de la convocatòria, expressa o presumpta, que esgota la via administrativa, les societats musicals interessades podran interposar, potestativament, recurs de reposició, o bé podran plantejar directament recurs contenciós administratiu en la forma, els terminis i les condicions que determina la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades puguen interposar qualsevol altre recurs que estimen pertinent».  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris esmentats i la resta de pertinent aplicació, resolc:   
  
Primer  
No admetre a tràmit les sol·licituds formulades per les entitats relacionades en l'annex I en virtut dels motius que s'hi indiquen.  
  
  
Segon  
Concedir, segons el que determina la base deu d'esta convocatòria i a càrrec de la línia de subvenció T7273000, inclosa en el programa 221.20 dels Pressupostos de la Generalitat per a l'exercici 2013, les quanties econòmiques que es relacionen en l'annex II a les societats musicals de la Comunitat Valenciana que, en condició de beneficiàries, figuren en l'esmentat annex.  
Contra esta resolució, que posa fi a la via administrativa, es pot interposar recurs potestatiu de reposició davant del conseller de Governació i Justícia, en el termini d'un mes comptador des de l'endemà de la notificació, o directament recurs contenciós administratiu davant dels jutjats contenciosos administratius de València, o davant del jutjat Contenciós Administratiu en la circumscripció del qual tinga el domicili la persona demandant, en el termini de dos mesos comptador des de l'endemà de la notificació d'esta resolució, de conformitat amb el que establixen els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via de recurs que es considere oportuna.  
  
  
València, 22 d'abril de 2013.- El conseller de Governació i Justícia: Serafín Castellano Gómez.  
  
  
  
  
annex I / anexo I  
Sol·licituds no admeses a tràmit / Solicitudes no admitidas a trámite  
  
  
Província de Castelló / Provincia de Castellón  
  
  
  
  
Província de València / Provincia de Valencia  
  
  
  
  
  
ANNEX II / ANEXO II  
Societats musicals beneficiàries / Sociedades musicales beneficiarias  
  
  
Província d'Alacant / Provincia de Alicante  
  
Entitat / Entidad Població / Población Import / Importe  
  
Societat Musical Nova d'Alcoi Alcoi/Alcoy 7.577,44  
Societat Musical l'Illa de Benidorm Benidorm 3.964,08  
Agrupación Musical el Delirio Gorga 2.059,23  
Sociedad Musical la Alianza de Torremanzanas La Torre de les Maçanes / Torremanzanas 3.513,91  
Unió Musical de Tàrbena Tàrbena 1.933,61  
Colla de Dolçainers I Tabaleters els Valerios La Vila Joiosa/ Villajoyosa 788,07  
  
  
Província de Castelló / Provincia de Castellón  
  
Entitat / Entidad Població / Población Import / Importe  
  
Sociedad Unión Musical de Alfondeguilla Alfondeguilla 2.631,34  
Sociedad Unión Musical de Azuébar Azuébar 263,52  
Unió Musical Lira Borriolenca Borriol 3.978,72  
Unió Musical Santa Cecilia de Cabanes Cabanes 1.171,07  
Sociedad Artístico Musical de Castellnovo Castellnovo 4.134,49  
Societat Musical Cinctorrana Cinctorres 6.081,15  
Unión Musical Eslidense Eslida 4.224,55  
Sociedad Musical y Cultural Otobesa Jérica 1.846,06  
Sociedad Musical Santa Cecilia de La Jana La Jana 4.746,58  
Unión Musical San Felipe Neri La Llosa 3.410,97  
Unió Musical Santa Cecília de les Useres Les Useres / Useras 976,29  
Unión Artístico Musical de Navajas Navajas 2.971,08  
Associació Musical Filarmónica Rosellense Rossell 3.645,52  
Asociación Cultural Morò Big Band Sant Joan de Morò 2.063,39  
Unión Musical de Soneja Soneja 3.151,26  
Agrupación Musical de Santa Magdalena de Pulpis Santa Magdalena de Pulpis 2.685,50  
Asociación Musical "José Pradas" Villahermosa del Rio 256,64  
Associació Escola de Música de Vinaròs Vinaròs 19.166,24  
Unió Musical Xertolina Xert 1.789,53  
  
Província de València / Provincia de Valencia  
  
Entitat / Entidad Població / Población Import / Importe  
  
Agrupació Musical La Vall Albaida 3.026,02  
Sociedad Artístico Musical de Alcantera de Xúquer Alcàntera de Xúquer 1.260,24  
Unión Musical Alcublana Alcublas 2.276,88  
Orquesta de Pulso y Púa Celia Giner Alfafar 1.043,10  
Agrupación Musical Orba Alfafar Alfafar 3.761,95  
Associació Cultural Escola de Dolçaina i Tabal Honorat Gil Alfaro 420,80  
La Instructiva Musical de Alfarrasí Alfarrasí 1.256,37  
Agrupació Musical de Alfauir Alfauir 3.627,76  
Associació Tabalet i Dolçaina d'Algemesí Algemesí 4.115,88  
Unión Musical Belgidense Bèlgida 1.347,25  
Agrupación Musical Bens Bons Bèlgida 1.127,67  
Asociación Banda Musical La Familiar Benisanó 5.341,17  
Societat Musical Vila de Bocairent Bocairent 355,86  
Sociedad Unión Musical Virgen de Gracia Chella 1.884,56  
Sociedad Agrupación Musical Enovense L'Ènova 1.256,37  
Asociación Amics de la Música de Favareta Favara 2.105,19  
Asociación Cultural de Dolçainers I Tabaleters de La Safor Gandia 307,81  
Círculo Musical de Gestalgar Gestalgar 1.013,89  
Associació Musical Guardamar de la Safor Guardamar de la Safor 2.470,03  
Unión Musical de Higueruelas Higueruelas 1.930,52  
Unió Musical de Llíria Llíria 10.891,37  
Sociedad Unión Musical de Losa del Obispo Losa del Obispo 3.770,50  
Societat Musical de Massalfassar Massalfassar 2.420,82  
Asociación Cultural Unión Musical Millarense Millares 1.570,47  
Asociación Unión Musical de Mislata Mislata 14.369,51  
Unión Musical de Moncada Moncada 2.604,67  
Unió Musical de Montesa Montesa 3.383,56  
Unión Artística Musical de Montroy Montroy 30.235,75  
Agrupació Musical Ontinyent Ontinyent 2.400,52  
Asociación Cultural la Democrática de Pedralba Pedralba 2.499,48  
Unión Musical La Pobla Llarga la Pobla Llarga 2.598,55  
Unión Musical Quartell Quartell 1.521,90  
Unión Musical de Quesa Quesa 4.711,40  
Ateneo Musical de Rafelguaraf Rafelguaraf 1.884,56  
Sociedad Unión Musical de Ribarroja de Turia Riba-roja de Túria 3.040,57  
Societat Musical de Sellent Sellent 953,77  
Sociedad Musical La Paz de Siete Aguas Siete Aguas 2.512,74  
Centro Instructivo Unión Musical de Sot de Chera Sot de Chera 4.012,27  
Sociedad Unión Musial de Sueca Sueca 12.900,80  
Asociación Músico-Cultural Ciudad Utiel Utiel 1.867,15  
Centro Musical Los Corrales Los Corrales. Utiel 242,08  
Agrupación Musical San Isidro Valencia 3.477,40  
Círculo Instructiu Musical de Xirivella Xirivella 7.170,52